300 (film)
"300" on 2006. aastal linastunud Ameerika Ühendriikide fantaasiamärul, mille lavastas Zack Snyder. Linateos põhineb Frank Milleri samanimelisel koomiksil, mis räägib väljamõeldud versiooni Termopüülide lahingust. Film esilinastus 9. detsembril 2006 Austini iga-aastasel filmimaratonil "Butt-Numb-A-Thon". "300" tuli USA-s nii tavalistes kui ka IMAX-i kinodes ekraanile 9. märtsil 2007. Film lõi kassarekordeid, ehkki filmikriitikud taunisid nii selle olemust kui ka stiili.